เงินบาทเปิด 31.00/02 บาท
ธนาคารซีไอเอ็มบีไทย รายงาน เงินบาทเปิด 31.00/02 ทิศทางอ่อนค่าตามยูโร จากปัญหาการเมืองในยุโรป-กังวลเศรษฐกิจ
24 เม.ย. 2555

ธนาคารซีไอเอ็มบีไทย รายงาน เงินบาทเปิด 31.00/02 ทิศทางอ่อนค่าตามยูโร จากปัญหาการเมืองในยุโรป-กังวลเศรษฐกิจ
นักบริหารเงินธนาคารซีไอเอ็มบี ไทย จำกัด กล่าวว่า เช้านี้เงินบาทเปิดตลาดที่ระดับ 31.00/02 บาท/ดอลลาร์ และล่าสุดอยู่ที่ระดับ 31.03/05 บาท/ดอลลาร์ เนื่องจากเมื่อคืนที่ผ่านมามีรายงานตัวเลขการผลิตของเยอรมนีออกมาไม่ค่อยดี และตลาดรอดูการประมูลพันธบัตรและการเมืองของเนเธอร์แลนด์ ทำให้ค่าเงินยูโรน่าจะมีทิศทางอ่อนค่า เงินบาทก็น่าจะมีทิศทางอ่อนค่าตาม
สำหรับค่าเงินสกุลหลักต่างประเทศช่วงเช้าวันนี้ เงินเยนอยู่ที่ระดับ 81.14/15 เยน/ดอลลาร์ จากเย็นวานนี้ที่ปิดตลาดที่ระดับ 81.00 เยน/ดอลลาร์ ส่วนค่าเงินยูโรอยู่ที่ระดับ 1.3148/3150 ดอลลาร์/ยูโร จากเย็นวานนี้ที่ปิดตลาดที่ระดับ 1.3100/3146 ดอลลาร์/ยูโร
ทั้งนี้ ประเมินกรอบการเคลื่อนไหวของเงินบาทระหว่าง 30.95/31.10 บาท/ดอลลาร์ 
วันนี้ วันอังคาร มีรายงานตัวเลขเศรษฐกิจสหรัฐ ดังนี้ สแตนดาร์ด แอนด์ พัวร์/เคส ชิลเลอร์เปิดเผยราคาบ้านเดือนก.พ., กระทรวงพาณิชย์สหรัฐรายงานยอดขายบ้านใหม่เดือนมี.ค., คณะกรรมการกำหนดนโยบายการเงินของธนาคารกลางสหรัฐ (เฟด) เริ่มการประชุมกำหนดอัตราดอกเบี้ยวันแรก